|  |  |
| --- | --- |
| 27.06.2024 | nr 23 |

**MINISTRI MÄÄRUS**

**Vanglatega seotud justiitsministri määruste muutmine**

Määrus kehtestatakse vangistusseaduse § 66 lõike 11, § 68 lõike 4, § 71 lõike 8, § 76 lõike 7, § 109 lõike 2 ja § 1361 lõike 1 alusel.

**§ 1. Justiitsministri 5. septembri 2011. a määruse nr 44 „Järelevalve korraldus vanglas“ muutmine**

Justiitsministri 5. septembri 2011. a määruses nr 44 „Järelevalve korraldus vanglas“ tehakse järgmised muudatused:

**1)** paragrahvi 5 lõikes 5 asendatakse sõna „vanglaametnik“ sõnadega „vanglateenistuse ametnik“;

**2)** paragrahvi 10 lõiget 6 täiendatakse punktiga 51 järgmises sõnastuses:

„51) alaliselt valvepiirkonnas asuva gaasipihusti ja teleskoopnuia väljastamine toimkonna liikmele ja nende tagastamine, kui märkida ei ole võimalik elektrooniliselt;“;

**3)** paragrahv 11 tunnistatakse kehtetuks;

**4)** paragrahvi 12 lõike 1 punkt 5 esimest lauset täiendatakse pärast sõna „sisevalvepiirkonnas“ sõnaga „üldjuhul“;

**5)** paragrahvi 12 täiendatakse lõikega 3 järgmises sõnastuses:

„(3) Vangla direktor võib põhjendatud kirjaliku otsusega kindlaksmääratud ajaperioodiks ja Justiitsministeeriumi vanglate valdkonda juhtiva asekantsleri eelneval kooskõlastusel muuta käesoleva paragrahvi lõike 1 punktis 5 sätestatud sisevalvepiirkonnas tehtavate ringkäikude sagedust ja lõikes 2 sätestatud kontrolli läbiviimise korda eeldusel, et see ei ohusta vangla julgeolekut.“;

**6)** paragrahvi 14 lõikest 1 jäetakse välja sõnad „valvelehe alusel“;

**7)** paragrahvi 18 lõike 4 esimest ja teist lauset täiendatakse pärast sõna „direktori“ sõnadega „või tema määratud ametniku“;

**8)** paragrahvi 19 lõike 1 punktis 2, § 20 lõikes 1 ja § 21 lõikes 6 asendatakse sõna „alaline“ sõnaga „pikaajaline“ vastavas käändes;

**9)** paragrahvi 19 lõige 3 sõnastatakse järgmiselt:

„(3) Pikaajalise sissepääsuloa annab Justiitsministeerium, vangla direktor või tema määratud ametnik.“;

**10)** paragrahvi 20 lõike 6 teine lause sõnastatakse järgmiselt:

„Vangla direktori või tema määratud ametniku loal ei pea isiku nõusolekul saatjat määrama käesoleva määruse § 19 lõikes 2 nimetatud ja muule vanglas töötavale või alaliselt tööülesandeid täitvale isikule ega Sisekaitseakadeemia vanglateenistuse kolledži õppejõule, kui sihtkoht on isikule teada.“;

**11)** paragrahvi 21 lõiget 4 täiendatakse pärast sõnu „vanglas töötaval“ sõnadega „või alaliselt tööülesandeid täitval“;

**12)** paragrahvi 221 lõiget 6 täiendatakse pärast sõna „politseiametnik“ sõnadega „või vanglateenistuja“;

**13)** paragrahvi 31 lõike 1 teist lauset täiendatakse pärast sõna „otsita“ tekstiosaga „ametiülesandeid täitvaid“ ning pärast sõnu „isikuid ning“ jäetakse välja tekstiosa „ametiülesannete täitmisega seoses“;

**14)** paragrahvi 32 punkti 5 täiendatakse pärast sõna „või“ sõnadega „lukustatud kambri režiimil viibiv“;

**15)** paragrahvi 33 lõiked 2 ja 3 tunnistatakse kehtetuks;

**16)** paragrahvi 38 lõikest 1 jäetakse välja sõna „vangla“;

**17)** paragrahvi 386 lõike 6 teine lause sõnastatakse järgmiselt:

„Tulirelva kinnistamisel võib väljastada ametnikule tulirelva asenduskaardi (lisa 7).“;

**18)** paragrahvi 388 lõike 3 punkt 6 tunnistatakse kehtetuks;

**19)** paragrahv3815  sõnastatakse järgmiselt:

„**§ 3815. Relvaruumi, relvakappide ja muude hoiuruumide kontroll**

(1) Relvaruumi kontrolli võib teostada relvur, korrapidaja, korrapidaja abi või direktori määratud isik, kellel on teenistuses tulirelva kandmise õigus.

(2) Lõikes 1 nimetatud isik kontrollib relvaruumis paiknevaid relvakappe iga päev. Kui relvakapp ei ole pitseeritud, kontrollib õigust omav isik relvakapi sisu vastavust relvakapis hoitavate teenistusrelvade ja laskemoona nimekirjale ning lukustab ja pitseerib relvakapi.

(3) Toimkondade vahetumisel kontrollib alustava vahetuse korrapidaja või korrapidaja abi relvaruumis paiknevaid relvakappe. Kui lõikes 1 nimetatud isik ei ole relvakappi pitseerinud, kontrollib korrapidaja või korrapidaja abi relvakapi sisu vastavust relvakapis hoitavate teenistusrelvade ja laskemoona nimekirjale ning lukustab ja pitseerib relvakapi. Lisaks kontrollib korrapidaja või korrapidaja abi valvesignalisatsiooni töökorras olekut, riivide ja lukkude seisukorda ning tulekustutusvahendite olemasolu ja seisukorda.

(4) Väljaspool relvaruumi asuvaid relvakappe ja muid hoiuruume kontrollitakse iga päev lõigetes 2 ja 3 sätestatud korra kohaselt.

(5) Kui lõigetes 2–4 sätestatud kontrolli on viimasena teinud lõikes 1 nimetatud isik ja relvaruumi või elektroonilist relvakappi ei ole pärast viimast kontrolli avatud ning see on tuvastatav ukse või kapi elektrooniliste seadmete abil, ei pea kappi või ruumi füüsiliselt kontrollima. Samuti ei pea elektroonilist relvakappi füüsiliselt kontrollima, kui kapis hoiustatav relv on teenistuslikult kasutuses.

**20)** paragrahvi 3816 lõikes 1 asendatakse arv „20“ arvuga „30“;

**21)** paragrahvi 3821 lõige 4 sõnastatakse järgmiselt:

„(4)Vanglateenistuse ametnik, kellel on käesoleva paragrahvi lõikes 3 nimetatud luba, peab hoidma teenistusrelva ja laskemoona tingimustes, mis tagavad nende säilimise ja ohutuse ümbrusele ning välistavad neile kõrvalise isiku juurdepääsu.“;

**22)** paragrahvi 3822 lõike 3 teine ja kolmas lause sõnastatakse järgmiselt:

„Kinnistatud tulirelva väljastamine vanglateenistuse ametnikule, kellele see ei ole kinnistatud, on lubatud üksnes direktori loal või § 3815 lõikes 1 nimetatud isiku poolt. Kui kinnistatud tulirelva võtab välja muu ametnik või asenduskaarti ei kasutata, tehakse selle kohta sissekanne teenistusrelva ja laskemoona väljastamise raamatusse või registreeritakse see elektrooniliselt.“;

**23)** paragrahvi 3823 lõikes 5 asendatakse tekstiosa „fikseeritakse üleandja ja vastuvõtja poolt toimkonna vahetumisel valvelehel“ tekstiosaga „registreeritakse elektrooniliselt või tehakse kanne valveplaani teise osasse“;

**24)** paragrahvi 3824 lõike 2 teine lause tunnistatakse kehtetuks;

**25)** paragrahvi 3825 lõikes 5 asendatakse tekstiosa „fikseeritakse üleandja ja vastuvõtja poolt

toimkonna vahetumisel valvelehel“ tekstiosaga „registreeritakse elektrooniliselt või tehakse kanne valveplaani teise osasse“.

**26)** määrust täiendatakse §-ga 50 järgmises sõnastuses:

„**§ 50. Valvelehtede säilitamine**

Valvelehti säilitatakse seitse aastat arhiiviseaduses sätestatud korras“.

**§ 2. Justiitsministri 22. aprilli 2013. a määruse nr 13 „Vanglaametnike ja vanglas töötavate riigiametnike töötasustamine“ muutmine**

Justiitsministri 22. aprilli 2013. a määruse nr 13 „Vanglaametnike ja vanglas töötavate riigiametnike töötasustamine“ § 3 lõige 3 tunnistatakse kehtetuks.

**§ 3. Justiitsministri 20. veebruari 2019. a määruse nr 3 „Vangla saatemeeskonna ülesanded ja töökord“ muutmine**

Justiitsministri 20. veebruari 2019. a määruses nr 3 „Vangla saatemeeskonna ülesanded ja töökord“ tehakse järgmised muudatused:

**1)** paragrahvi 7 lõiget 1 täiendatakse pärast sõna „ülemale“ sõnadega „olemasolu korral“;

**2)** paragrahvi 7 lõige 3 sõnastatakse järgmiselt:

„(3) Õiend kinnitatakse elektrooniliselt kinnipeetavate, vahistatute, arestialuste ja kriminaalhooldusaluste andmekogus.“;

**3)** paragrahvi 20 lõikes 1 asendatakse tekstiosa „§-des 13 ja 89“ tekstiosaga „§-s 13, § 851 lõikes 1 ja §-s 89“;

**4)** paragrahvi 20 lõiget 4 täiendatakse pärast sõna „ka“ sõnadega „olemasolu korral“;

**5)** paragrahvi 20 lõiget 7 täiendatakse pärast sõna „toimiku“ sõnadega „olemasolu korral selle“;

**6)** määruse lisad 1, 2 ja 3 kehtestatakse uues sõnastuses (lisatud).

**§ 4. Justiitsministri 12. augusti 2010. a määruse nr 28 „Kinnipeetava tingimisi enne tähtaega vabastamise materjalide ettevalmistamise kord“ muutmine**

Justiitsministri 12. augusti 2010. a määruse nr 28 „Kinnipeetava tingimisi enne tähtaega vabastamise materjalide ettevalmistamise kord“ § 2 punkt 1 sõnastatakse järgmiselt:

„1) kinnipeetava kohta vangistusseaduse § 53 lõike 1 alusel vangiregistrisse kantud teave vastavalt kohtu nõudmisele;“.

*(allkirjastatud digitaalselt)*

Madis Timpson

justiitsminister

*(allkirjastatud digitaalselt)*

Tõnis Saar

kantsler

Lisa 1 Saatenimekiri

Lisa 2 Saatenimekiri välisriiki saatmisel

Lisa 3 Õiend isikliku toimiku kohta